ประกาศกรมทะเบียนการค้าประกาศกรมทะเบียนการค้าเรื่องขยายระยะเวลายื่นงบการเงินให้ผู้มีหน้าที่จัดทำบัญชีที่ไม่สามารถจัดหาผู้สอบบัญชีตรวจสอบรับรองงบการเงินพ.ศ. ๒๕๔๕[๑] ตามกฎหมายว่าด้วยการบัญชีกำหนดให้ผู้มีหน้าที่จัดทำบัญชีจะต้องจัดทำและยื่นงบการเงินต่อกรมทะเบียนการค้าภายในระยะเวลาที่กำหนดซึ่งผู้มีหน้าที่จัดทำบัญชีที่มีรอบปีบัญชีสิ้นสุดวันที่ ๓๑ ธันวาคม ๒๕๔๔บางกลุ่มจะต้องยื่นงบการเงินอย่างช้าที่สุดภายในวันที่ ๓๑ พฤษภาคม ๒๕๔๕ นั้นเนื่องจากผู้ประกอบการบางราย สภาหอการค้าแห่งประเทศไทยและสมาคมนักบัญชีและผู้สอบบัญชีรับอนุญาตแห่งประเทศไทย แจ้งว่าผู้ประกอบธุรกิจจำนวนหนึ่งยังไม่สามารถจัดหาผู้สอบบัญชีเพื่อตรวจสอบรับรองงบการเงินได้ทำให้ไม่สามารถนำส่งงบการเงินต่อกรมทะเบียนการค้าภายในระยะเวลาที่กำหนดซึ่งกรมทะเบียนการค้าได้พิจารณาแล้วเห็นว่า มีเหตุผลรับฟังได้ว่าผู้มีหน้าที่จัดทำบัญชีไม่สามารถจะปฏิบัติตามกำหนดเวลาตามที่กฎหมายกำหนดไว้ได้อาศัยอำนาจตามความในมาตรา ๑๑ วรรคหนึ่ง แห่งพระราชบัญญัติการบัญชี พ.ศ. ๒๕๔๓อธิบดีกรมทะเบียนการค้าจึงออกประกาศไว้ ดังต่อไปนี้ข้อ ๑ให้ขยายระยะเวลาการยื่นงบการเงินสำหรับผู้มีหน้าที่จัดทำบัญชีที่มีรอบปีบัญชีสิ้นสุดณ วันที่ ๓๑ ธันวาคม ๒๕๔๔ ซึ่งยังไม่สามารถจัดหาผู้สอบบัญชีเพื่อตรวจสอบรับรองงบการเงินได้ออกไปอีกจนถึงวันที่๓๑ กรกฎาคม ๒๕๔๕ แต่ทั้งนี้ ผู้มีหน้าที่จัดทำบัญชีดังกล่าวต้องจัดส่งเอกสารดังต่อไปนี้ต่อกรมทะเบียนการค้าภายในวันที่๓๑ พฤษภาคม ๒๕๔๕ คือ(๑) แบบนำส่งงบการเงิน (แบบ ส.บช. ๓) จำนวน ๓ ฉบับ(๒) งบการเงิน (ไม่ต้องแนบรายงานการสอบบัญชี) จำนวน ๑ ชุดเอกสารที่จัดส่งตาม (๑) และ (๒) ต้องมีอำนาจทำการแทนกิจการคือ หุ้นส่วนผู้จัดการของห้างหุ้นส่วนจดทะเบียนกรรมการผู้มีอำนาจของบริษัทจำกัดหรือบริษัทมหาชนจำกัด ผู้จัดการหรือผู้รับผิดชอบในการดำเนินการของกิจการร่วมค้าตามประมวลรัษฎากรหรือนิติบุคคลที่ตั้งขึ้นตามกฎหมายต่างประเทศแล้วแต่กรณีลงลายมือชื่อและประทับตรา (ถ้ามี) สำหรับสถานที่จัดส่งและวิธีการจัดส่งให้ปฏิบัติเช่นเดียวกับการยื่นงบการเงินในกรณีปกติข้อ ๒ เมื่อผู้มีหน้าที่จัดทำบัญชีได้ยื่นเอกสารถูกต้องครบถ้วนตามที่กำหนดในข้อ๑ แล้ว กรมทะเบียนการค้าจะออกหลักฐานการรับเอกสารให้ในกรณีเช่นนี้ผู้มีหน้าที่จัดทำบัญชีต้องจัดให้มีผู้สอบบัญชีตรวจสอบรับรองงบการเงินและยื่นงบการเงินที่ได้ดำเนินการถูกต้องครบถ้วนตามประกาศกรมทะเบียนการค้าเรื่อง หลักเกณฑ์และวิธีการในการยื่นงบการเงิน (ฉบับที่ ๒) พ.ศ. ๒๕๔๕ ลงวันที่ ๗กุมภาพันธ์ ๒๕๔๕ ต่อกรมทะเบียนการค้าอีกครั้งหนึ่งภายในวันที่ ๓๑ กรกฎาคม ๒๕๔๕ คือ(๑) แบบนำส่งงบการเงิน (แบบ ส.บช. ๓) จำนวน ๓ ฉบับ(๒) งบการเงินและรายงานการสอบบัญชี จำนวน ๒ ชุด(๓) สำเนาหลักฐานการรับเอกสารที่กรมทะเบียนการค้าออกให้กรณีที่ผู้มีหน้าที่จัดทำบัญชีมีสำนักงานแห่งใหญ่ตั้งอยู่ในส่วนภูมิภาคต้องยื่นเอกสารตาม(๑) และ (๒) เพิ่มขึ้นอีก อย่างละ ๑ ฉบับการยื่นเอกสารครั้งใหม่นี้ให้ยื่น ณสถานที่เดิมที่ได้ยื่นเอกสารตามข้อ ๑ ไว้ข้อ ๓ในกรณีที่ผู้มีหน้าที่จัดทำบัญชีได้ยื่นงบการเงินใหม่โดยถูกต้องครบถ้วนภายในวันที่๓๑ กรกฎาคม ๒๕๔๕ ก็ถือว่าได้ยื่นงบการเงินใหม่ภายในระยะเวลาที่กฎหมายกำหนดแล้วแต่ถ้าผู้มีหน้าที่จัดทำบัญชีไม่ได้ยื่นงบการเงินใหม่ภายในวันที่ ๓๑ กรกฎาคม ๒๕๔๕ หรือยื่นภายในวันที่๓๑ กรกฎาคม ๒๕๔๕ แต่ไม่ถูกต้องครบถ้วนตามประกาศกรมทะเบียนการค้า เรื่องหลักเกณฑ์และวิธีการในการยื่นงบการเงิน (ฉบับที่ ๒) พ.ศ. ๒๕๔๕ ลงวันที่ ๗กุมภาพันธ์ ๒๕๔๕ก็จะถือว่าผู้มีหน้าที่จัดทำบัญชีนั้นยังไม่ได้ยื่นงบการเงินต่อกรมทะเบียนการค้าประกาศ ณ วันที่ ๒๐ พฤษภาคม พ.ศ. ๒๕๔๕อรจิต สิงคาลวณิชอธิบดีกรมทะเบียนการค้าพรพิมล/พิมพ์/แก้ไข๑๔ สิงหาคม ๒๕๔๕จุฑามาศ/ปรับปรุง๒๑ มิถุนายน ๒๕๕๙[๑] ราชกิจจานุเบกษาเล่ม ๑๑๙/ตอนพิเศษ ๔๔ ง/หน้า ๘/๒๒ พฤษภาคม ๒๕๔๕